Kereta api Funikular Baku

Kereta api Funikular Baku () ialah sistem kereta api bukit (funikular) di Baku, Azerbaijan. Ia menghubungkan dataran di Jalan Neftchilar (Neftchilar Avenue) dan Lorong Martyrs (Martyrs' Lane). Ia adalah sistem funikular yang pertama dan kekal sebagai satu-satunya di negara tersebut.
 Ciri teknikal 
Panjang landasan kereta api ialah 455 meter (1,493 kaki)
Ia terdiri daripada bahagian trek tunggal dan tempat persilangan.
Terdapat dua stesen; pemacu elektrik dan tali.
Dua gerabak, BF-1 dan BF-2 digunakan dalam operasi.
Kapasiti pengangkutannya adalah lebih kurang 1500 sehari.
Kelajuan maksimum ialah 2.5 m/s (8.2 kaki/s).
Selang waktu antara perlepasan gerabak (tren) ialah 15 minit.
Masa perkhidmatan kereta api antara stesen ialah 3 minit.
Waktu operasi adalah dari hari Selasa hingga Ahad, 10:00 hingga 13:00 dan 14:00 hingga 20:00. Funikular ditutup pada hari Isnin.
Kapasiti setiap gerabak (tren) ialah 28 orang.

 Sejarah 
Funikular telah dibina atas inisiatif Alish Lambaranski. Ia dibuka pada tahun 1960. Tofig Ismayilov telah menjadi pengarah funikular sejak 2006. Funikular mempunyai 11 Personel. Pada zaman Soviet, ia menggunakan koc buatan Kharkiv.

 Funikular moden 
Funikular Baku telah dibaiki beberapa kali. Ia ditutup pada penghujung 1980-an dan dibuka semula pada tahun 2001. Baku Funicular telah dibaik pulih secara besar-besaran pada tahun 2001 dan 2007. Pada April 2011, ia sekali lagi ditutup untuk baik pulih sepenuhnya, dan dibuka semula pada 23 Mei 2012. 

 Rujukan